מקורות למסכת בבא בתרא – דף 4

(1) גמ' עד דף ג. "ששניהם רוצים לא יחלוקו", רש"י, תוס', [ר' גרשום ד"ה ומשני דהיכא דנפל שאני]

רמב"ן ד"ה אלמא היזק ראיה לא שמיה היזק (הראשון)

בענין מסיפס – תוד"ה הוה אמינא, רמב"ן ד"ה אי תנא בונין אותה, ר' יונה ד"ה אלא מאי גודא

בענין חזקה בהיזק ראיה – ר"י מיגש, יד רמ"ה סי' כה "ואע"ג דאיתחזוק דדיירי הכי ...", רמב"ן נט. ד"ה הא דתנן במתני' חלון הצורי יש לו חזקה (עד "בדוכתא לעיל"), רמב"ם שכנים יא:ד וראב"ד שם

שו"ע חו"מ שעח:ה, באר הגולה וסמ"ע שם. מה הקשר בין שיטת הסמ"ע לסוגיית חזקה בהיזק ראיה?

האם חוששים להיזק ראיה במקום שיכול לא להסתכל?

רש"י ו: ד"ה ומעדיף, שטמ"ק שם "והראב"ד ז"ל הקשה על מלתא דאביי ... עד כאן משטה לא נודעה למי"; ר' גרשום נט: ד"ה ואידך, רשב"ם שם ד"ה ושאני הכא; קצות החושן קנד:א

[וע"ע אבן האזל הל' שכנים ב:טז, קהלות יעקב סי' ה]

שולחן ערוך חושן משפט סימן שעח סעיף ה

ואפילו בראייתו, אם יש בו היזק לחבירו אסור להסתכל בו. לפיכך אסור לאדם לעמוד על שדה חבירו בשעה שעומדת בקמותיה.

באר הגולה חושן משפט סימן שעח ס"ק כ

כ. מבואר לעיל בסימן קנ"ד:

סמ"ע סימן שעח ס"ק ד

ד] לפיכך אסור לאדם לעמוד על שדה כו'. הא דכתבו הטור [סעיף ג'] והמחבר היזק ראיה זה בלשונם ולא נקטו בלשונם הני היזק ראיה דסימן קנ"ד [ודוחק לומר דכונת המחבר לתרווייהו, דבמה שכתב ברישא אפילו בראייתו אסור להסתכל, כיון להיזק ראיה דבסימן קנ"ד, ובסיפא כתב לפיכך כו' איירי אפילו היזק ראיה דקמה בשדה, דאין הלשון משמע כן, גם בטור לא כתב אלא היזק ראיה דקאמר לגירסא [ב"מ ק"ז ע"א] דאמר רב יודא ע"ש, [ע"ש בפרישה ודרישה]], משום דשם הראיה מצד עצמה אין עושה בהן היזק אלא שגורמת היזק, כגון שחבירו לא יעשה עסקיו בחצר מכח שבוש(ה) ממנו, או שירא שיבוא לו היזק השגת גבול או שאר ענינים כיוצא באלו, משא"כ שדה בקמותיה דהראיה מצד עצמה שולטת בה וגורמת היזק, אבל לענין איסור הנהו מכל שכן דאסור, דבזה איכא למאן דאמר (בגמרא) דלית ביה אלא מדת חסידות [עיין ברמב"ם פ"ב משכנים הט"ז ובמ"מ ובמגדול עוז שם], ועיין פרישה:

קצות החושן סימן קנד ס"ק א

(א) ואף על פי שהוא גבוה. בפרק חזקת (ב"ב) דף נ"ט (ע"א) א"ר זירא למטה מד' אמות יש לו חזקה ויכול למחות, למעלה מד' אמות אין לו חזקה ואינו יכול למחות, ור' אלעאי אמר אפילו למעלה מד' אמות אין לו חזקה ויכול למחות, לימא בכופין על מדת סדום קמיפלגי דמר סבר כופין ומר סבר אין כופין, לא דכו"ע כופין ושאני הכא דאמר ליה זימנין דמותבת שרשיפא תותך וקיימת. וכתב הרמב"ן בחידושיו (ד"ה זימנין) וז"ל, ואיכא דמקשי מאי שנא הכא דחיישינן ומאי שנא גבי חצר דתנן (שם ה, א) למעלה מד' אמות אין מחייבין אותו לבנותו, טעמא דמלתא דלא עבידי אינשי לאותובי שרשיפא בחצר, ועוד דבחצר חבירו רואהו ומתיירא ממנו, אבל בביתו אין חבירו רואהו ואינו מתיירא ממנו, הרב אב"ד ז"ל עכ"ל.

ולי נראה דלא קשה מידי לולי דברי הרמב"ן, דהא אי לאו דכופין על מדת סדום ודאי היה יכול למחות שלא לפתוח חלון על אויר חצר חבירו לפי שנהנה מאויר חצרו, אלא משום דכופין על מדת סדום בדבר שזה נהנה וזה לא חסר, ולזה קאמר דכו"ע כופין ושאני הכא דאמר ליה זימנין דמותבת שרשיפא, וכיון דזמנין דאית ליה היזק תו לא שייך ביה מדת סדום, אף על גב דאינו היזק ממש, כל שחסר קצת ומיעוטא דמיעוטא נמי תו לא הוי ממדת סדום, והתם גבי למעלה מד' אמות בחצר נמי אין כופין על מדת סדום מהאי טעמא דהוי חסר קצת, וכמ"ש תוס' פ"ק דב"ב דף ה' (ע"א ד"ה אף על פי) גבי למעלה מד' אמות וז"ל, ואף על גב דזה (לא) נהנה וזה לא חסר פטור, הכא זה חסר הוא שגורם לו שהגביה הכותל למעלה מד' אמות כדי שלא יהיה לו היזק ראיה ממנו בשום ענין עכ"ל, והיינו נמי מהאי טעמא דזימנין דאית ליה היזק ראיה הו"ל חסר קצת, ואפ"ה אין כופין לבנות למעלה מד' אמות כיון דאינו היזק גמור, וא"כ השתא דמחייבין אותו גבי למעלה מד' אמות לשלם משום זה נהנה וזה חסר קצת, מכ"ש דאין בזה משום כופין על מדת סדום כיון דזמנין דמותבת שרשיפא וחסר קצת דתו לא הוי מדת סדום וכמ"ש: